Jim Campbell
jwcampbell@gmail.com
Daniel Neel
dneelyep@gmail.com

# Fájlok listájának megjelenítése az oldalsávban

Sok fájl figyelemmel követése lapok használatával nehézkes lehet. Nagy számú fájl kezelésének egyik módja az oldalsávban való megjelenítésük. Az oldalsávok lehetővé teszik egyszerre több fájl megjelenítését, mint ahányat csak a lapok lehetővé tennének.

Válassza a NézetOldalsáv menüpontot a nyitott fájlok listájának megjelenítéséhez az oldalsávban. A munkaterület bal oldalán megjelenik egy ablaktábla a jelenleg megnyitott fájlok felsorolásával. Az oldalsáv egyik fájljára kattintva a fájl megnyílik a munkaterületen.

Az oldalsáv tartalmaz egy Fájlböngésző nézetet is. Ha az ablaktábla a megnyitott fájlok listája helyett egy könyvtárat jelenít meg, akkor kattintson az ablaktábla alján a dokumentumok ikonra a Dokumentumok nézetre váltáshoz.

Az oldalsáv csak az aktuális ablakban megnyitott fájlokat jeleníti meg. Ha több ablak is nyitva van, akkor csak az aktuális ablakban megnyitott fájlok lesznek láthatók az oldalsávban.