Jim Campbell
jwcampbell@gmail.com

# Teljes képernyős mód használata

Nagy dokumentumok kezelésekor hasznos lehet a gedit teljes képernyős módja. A teljes képernyős mód használata elrejti a menüsávot, a lapsávot és az eszköztárat, így a szöveg nagyobb részét láthatja, és jobban koncentrálhat feladataira.

# Teljes képernyős mód bekapcsolása

A teljes képernyős mód bekapcsolásához válassza a NézetTeljes képernyő menüpontot, vagy nyomja meg az F11 billentyűt. A gedit menüje, címe és lapsávjai eltűnnek, és csak az aktuális fájl szövegét fogja látni.

Ha a gedit egyik menüjéből szeretne végrehajtani egy műveletet, mialatt teljes képernyős módban van, akkor mozgassa az egérmutatót a képernyő tetejére. A gedit menüsávja újra megjelenik, és kiválaszthatja a kívánt menüpontot.

A nyitott lapok közti váltáshoz teljes képernyős módban nyomja meg a CtrlAltPgUp vagy a CtrlAltPgDn kombinációt.

# Teljes képernyős mód kikapcsolása

A teljes képernyős mód kikapcsolásához, és a normál gedit ablakhoz való visszatéréshez mozgassa kurzorát a képernyő tetejére, és várja meg, amíg megjelenik a menüsáv. Amikor megjelenik a menüsáv, nyomja meg a Teljes képernyő elhagyása gombot.