Jim Campbell
jwcampbell@gmail.com
Daniel Neel
dneelyep@gmail.com

# Szöveg keresése

A Keresés eszköz segítségével megadott szövegdarabokat kereshet a fájlban.

# Szöveg keresése

A keresés ablak megnyitásához válassza a KeresésKeresés menüpontot, vagy nyomja meg a CtrlF kombinációt. Ez a kurzort a keresés ablak elejére viszi.

Írja be a keresendő szöveget a keresés ablakba.

Gépelés közben a gedit megkezdi a beírt szövegre illeszkedő szövegdarabok kiemelését.

A találatok közti lépkedéshez tegye a következők egyikét:

Kattintson a keresőablak mellett fel vagy le mutató nyilakra.

Nyomja meg a fel nyíl vagy le nyíl billentyűt

Nyomja meg a CtrlG vagy a Ctrl ShiftG kombinációt.

Tartsa lenyomva a Ctrl billentyűt, és az egér vagy az érintőtábla görgetés funkciójával mozogjon felfelé vagy lefelé a szövegben.

A keresés ablak bezárásához nyomja meg az Esc vagy az Enter billentyűt. Az Esc megnyomása visszaviszi a kurzort oda, ahol a keresés megkezdése előtt volt. Az Enter megnyomása visszaviszi a kurzort a keresési eredményekben az aktuális pozícióba.

# Keresési tippek

Ha kijelöl egy szövegrészt az egérrel, majd megnyomja a CtrlF kombinációt, akkor a kijelölt szöveg megjelenik a keresési ablakban.

Speciális keresési beállítások eléréséhez kattintson a Nagyító ikonra a keresési ablakban, vagy kattintson a jobb egérgombbal a keresési ablak bármely részére.

A keresett szöveg kiemelve marad, még a keresés befejezése után is. A kiemelés eltávolításához válassza a KeresésKiemelés törlése menüpontot, vagy nyomja meg a CtrlShiftK kombinációt.