Jim Campbell
jwcampbell@gmail.com

# Ogled in odpiranje datotek iz stranskega pladnja

Najbolj pogost način za preklop med datotekami v programu gedit je uporaba zavihkov na vrhu okna gedit. V nekaterih primerih, še posebno ko delate z velikim številom datotek, je lahko stranski pladenj zelo uporaben.

Za omogočitev stranskega pladnja izberite PogledStranski pladenj ali enostavno pritisnite tipko F9.

Med odprtim in zaprtim stranskim pladnjem lahko kadarkoli preklopite s pritiskom na F9.

# Odpiranje datotek iz stranskega pladnja

Za odprtje datotek iz stranskega pladnja najprej odprite stranski pladenj z izbiro PogledStranski pladenj in nato kliknite na ikono brskalnik-datotek na dnu pladnja.

To bo omogočilo način brskalnika datotek stranskega pladnja. Nato lahko uporabite gumbe krmarjenja na vrhu pladnja za iskanje in odprtje želenih datotek.

# Uporaba stranskega pladnja za preklop med odprtimi datotekami

Ko imate odprtih več datotek, lahko za preklop med odprtimi datotekami uporabljate stranski pladenj. Za omogočitev brskalniškega dela stranskega pladnja kliknite na ikono datoteka na dnu stranskega pladnja.

Klik na katerokoli ime datoteke v stranskem pladnju jo bo odprl za urejanje.