Jim Campbell
jwcampbell@gmail.com

# Fájlok megjelenítése és megnyitása az oldalsávból

A fájlok közti váltás leggyakoribb módja a geditben a gedit ablak tetején lévő lapok használata. Egyes esetekben azonban, különösen ha sok nyitott fájllal dolgozik, egyszerűbb lehet az oldalsáv használata.

Az oldalsáv aktiválásához válassza a NézetOldalsó ablaktábla menüpontot, vagy nyomja meg az F9 billentyűt.

Az oldalsávot bármikor megnyithatja vagy bezárhatja az F9 megnyomásával.

# Fájlok megnyitása az oldalsávból

Fájlok oldalsávból való megnyitásához első lépésként nyissa meg az oldalsávot a NézetOldalsó ablaktábla menüpont kiválasztásával, majd az ablaktábla alján a fájlböngészőt ábrázoló ikonra.

Ez aktiválja az oldalsáv fájlböngésző módját. Ekkor az oldalsáv tetején lévő navigációs gombokkal megkeresheti és megnyithatja a kívánt fájlokat.

# Az oldalsáv használata a nyitott fájlok közti váltásra

Ha több fájlja van megnyitva, akkor az oldalsáv használatával is válthat a nyitott fájlok közt. Az oldalsáv fájlböngésző részének aktiválásához kattintson az oldalsáv fájl ikonjára.

Az oldalsávban bármely fájlnévre kattintva megnyithatja a fájlt szerkesztésre.