Daniel Neel
dneelyep@gmail.com
Jim Campbell
jwcampbell@gmail.com
Emacs, Kate és Vim-stílusú módsorok támogatása gedithez

# Módsorok

A Módsorok bővítmény lehetővé teszi, hogy a gedit elemezze a fájl elején és végén lévő sorokat, majd dokumentumbeállítások halmazát alkalmazza a fájlra. A Módsorok bővítmény az Emacs, Kate és Vim szövegszerkesztők által használt beállítások egy részhalmazát támogatja.

A Módsorok bővítmény engedélyezéséhez válassza a SzerkesztésBeállításokBővítményekMódsorok lehetőséget.

# Általános módsor-beállítások

A következő beállítások adhatók meg a gedit módsorokkal:

Tabulátorszélesség

Behúzás szélessége

Tabulátorok helyett szóközök használata

Szöveg tördelése

Jobb margó szélessége

A módsor beállításai elsőbbséget élveznek a beállítások ablakban megadottakkal szemben.

# Emacs módsorok

A dokumentum első két sorában kerülnek felismerésre az Emacs módsorok, és a gedit a következő Emacs módsor-beállításokat támogatja:

Tab-width

Indent-offset

Indent-tabs-mode

Text auto-wrap

Az Emacs módsorokkal kapcsolatos további információkért lásd a GNU Emacs kézikönyvét.

# Kate módsorok

A dokumentum első és utolsó 10 sorában kerülnek felismerésre a Kate módsorok, és a gedit a következő Kate módsor-beállításokat támogatja:

tab-width

indent-width

space-indent

word-wrap

word-wrap-column

A Kate módsorokkal kapcsolatos további információkért keresse fel a Kate weboldalát.

# Vim módsorok

A dokumentum első és utolsó 3 sorában kerülnek felismerésre a Vim módsorok, és a gedit a következő Vim módsor-beállításokat támogatja:

et (expandtab)

ts (tabstop)

sw (shiftwidth)

wrap

textwidth

A Vim módsorokkal kapcsolatos további információkat a Vim weboldalán találhat.