Jim Campbell
jwcampbell@gmail.com
Daniel Neel
dneelyep@gmail.com

# Substituír texto

Editar texto pode consumir moito tempo. Para aforrar tempo gedit inclúe unha función Substituír que lle axudará a buscar e substituír partes do texto.

# Substituír texto en gedit

Abra a ferramenta de substitución premendo en BuscarSubstituír ou prema CtrlH.

Escriba o texto que quere substituír no campo «Buscar».

Escriba o novo texto de substitución no campo «Substituír con:»

Cando teña introducido o texto orixinal e o de substitución, seleccione as opcións de substitución que queira:

Para substituír só o seguinte fragmento de texto que coincida, prema Substituír.

Para substituír tódalas aparicións do texto prema Substituír todo.

Use a función Substituír todo con coidado Substituír todo execútase en todo o texto do ficheiro e non lle permite marcar partes do texto onde non se aplicará a función.

# Máis opcións

## Coincidir con capitalización

A función Diferenciar maiúsculas de minúsculas permítelle especificar se quere que a súa busca sexa sensíbel a maiúsculas/minúsculas. Se se selecciona esta opción, as buscas serán sensíbeis a maiúsculas/minúsculas. Do contrario non o serán.

## Coincidir só coa palabra completa

Use esta opción para buscar unha palabra específica sen incluír partes de outras palabras. Por exemplo, se buscou o termo «por» coa opción seleccionada, atoparase a palabra «por» pero non así as palabras portal, porque e estupor.

## Buscar cara atrás

Esta orde compórtase de forma idéntica á orde Buscar anterior. Seleccione esta opción se quere pasar a través dos resultados da busca desde o final ao principio.

## Axustar aproximadamente

Coa opción Axustar axeitadamente activada, gedit reiniciará a acción de buscar/substituír na parte superior do ficheiro, despois de chegar ao final. Isto asegúralle que a súa acción de buscar/substituír realízase en todo o ficheiro.